
Visszhangzó szélsőségek és viták a magyar hírportálok kommentmezőiben

Kulcsszavak: információs buborékok; véleménybuborékok; polarizáció; technopesszimizmus; hírportálok
Amikor technopesszimizmusról beszélünk, akkor szinte elkerülhetetlen a véleménybuborékok, visszhangkamrák fogalma. Ahogyan a felfoghatatlan mennyiségű információ között az emberek a saját nézeteiket visszhangzókat preferálják, ezzel csökkentve a kognitív disszonancia elérésének a lehetőségét. Ezek a fogalmak már a 90-es évek második felétől foglalkoztatták a gondolkodókat, mára pedig már fejlett algoritmusok dolgoznak azon, hogy olyan tartalmakat lássunk digitális hírfolyamainkban, amelyek nézeteinknek kedveznek. Ez a folyamat az online társadalom nézetek szerinti fragmentálódásához vezet. Mindezek alapján jogos lehet az aggodalmunk, hogy mi történik egy ilyen online társadalomban a demokratikus vitával.
A magyarországi hírportálok fogyasztóinak nézetek szerinti polarizáltsága indokolja, hogy dolgozatomban arra a kérdésre keressem a választ, hogy van-e összefüggés a magyarországi online hírportálok állásfoglalás szerinti beállítottsága és a saját felületeiken kialakuló visszhangkamrák között? Két szélsőséges állást foglaló és egy pártatlan hírportál közösségi médiában megjelent, saját híranyagukat népszerűsítő bejegyzéseik alatti kommentjeit a Stuart Hall-i kódolás-dekódolás elmélet alapján elemzem. Egy teljes héten a napi három legtöbb hozzászólással rendelkező bejegyzést, mely várhatóan képet ad az egyes portálok közönségében kialakult visszhangkamrákról.



